Potrivit sursei citate, măsura de suplimentare a capacităţii trenurilor către litoral va fi aplicată începând de vineri.

"Aceste vagoane vor fi ataşate celor patru trenuri care parcurg distanţa dintre Bucureşti şi Constanţa în două ore, după cum urmează: IR 1987 Bucureşti Nord (pl. 09.00) - Constanţa (sos. 10.58), IR 1986 Constanţa (pl. 13.10) - Bucureşti Nord (sos. 15.10), IR 1989 Bucureşti Nord (pl. 16.00) - Constanţa (sos. 17.58) şi IR 1988 Constanţa (pl. 19.20) - Bucureşti Nord (sos. 21.20)", se arată în comunicatul transmis MEDIAFAX.

Tariful pentru transportul unei biciclete este de 10 lei, iar călătoria cu aceste trenuri se face numai pe bază de bilet cu loc rezervat.

Cei interesaţi pot afla mai multe detalii pe pagina oficială de internet a companiei - www.cfrcalatori.ro, la secţiunea /Informaţii utile/ Întrebări frecvente/Transportul bicicletelor.

Înainte de efectuarea călătoriei, pasagerii sunt rugaţi să se asigure că au achiziţionat bilet pentru evitarea taxării suplimentare în tren şi/sau suportarea costurilor amenzii conform reglementărilor în vigoare.